Назначен е за командир на 11-и армейски корпус. На 13 юли 1877 г. съсредоточава частите на корпуса за втората атака на Плевен в състава на Западния руски отряд с командир генерал-лейтенант Николай Криденер. Командва левия фланг на руската групировка: 12 батальона и 48 оръдия, усилени с части на 4-ти армейски корпус от стрелкова бригада, 8 ескадрона и 20 оръдия). Нанася спомагателния удар по южната страна на турската отбрана на Осман паша. Завзема височината при село Радишево и обстрелва с артилерия тила на Гривишките редути. Атакува Сулуклийския дол и временно овладява 4 турски редута. Изтегля се поради общото прекратяване на атаката.